Torsdag morgen modtog de i Hobro en ny bunke af deres ellers udsolgte trøjer fra Asien.

Klokken ni torsdag morgen modtog Hobro endelig en ny sending af de eftertragtede trøjer. Længe har Hobros populære gule trøje været udsolgt, og efterspørgslen har været stor. Nu er der endelig kommet nye trøjer, og det var med ekspres fra Asien. Trøjerne kom hurtigere end forventet. Egentlig var det meningen, at de skulle sejles hjem. Men transportvirksomheden DSV Air & Sea A/S trådte til med et fragtsponsorat, så trøjerne kunne sendes som luftpost. - Vi har rigtigt mange på venteliste, der gerne vil sikre sig en klubtrøje. Interessen har været helt overvældende, så det er vigtigt for os, at kunne imødekomme ønsket fra vores mange fans, siger Henrik Hammershøj, der er administrationschef i Hobro IK. Siden Hobro IK rykkede op, er deres popularitet steget i hele landet. Både Marianne Jelved, Tom Kristensen og Rasmus Seebach har et eksemplar af den gule trøje.